CELEX: 32019R1290
Language: bg
Date: 2019-07-31 00:00:00
Title: Регламент за изпълнение (ЕС) 2019/1290 на Комисията от 31 юли 2019 година за изменение на Регламент за изпълнение (ЕС) 2018/338 по отношение на минималното съдържание на препарат от 6-фитаза, получена от Aspergillus niger (DSM 25770) като фуражна добавка за пилета за угояване или пилета,отглеждани за кокошки носачки (притежател на разрешителното BASF SE) (Текст от значение за ЕИП.)

1.8.2019   
               
               
                  BG
               
               
                  Официален вестник на Европейския съюз
               
               
                  L 203/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1290 НА КОМИСИЯТА
         от 31 юли 2019 година
         за изменение на Регламент за изпълнение (ЕС) 2018/338 по отношение на минималното съдържание на препарат от 6-фитаза, получена от Aspergillus niger (DSM 25770) като фуражна добавка за пилета за угояване или пилета,отглеждани за кокошки носачки (притежател на разрешителното BASF SE)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     С Регламент за изпълнение (ЕС) 2018/338 на Комисията (2) употребата на препарата от 6-фитаза, получена от Aspergillus niger (DSM 25770), беше разрешена за срок от десет години за пилета за угояване или пилета, отглеждани за кокошки носачки.
                  
               
                     (3)
                  
                  
                     Притежателят на разрешителното е предложил промени в условията на разрешителното за този препарат, като е намалил минималното му съдържание от 750 FTU/kg на 125 FTU/kg фураж. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан за краткост „Органът“).
                  
               
                     (4)
                  
                  
                     Органът, в становището си от 23 януари 2019 г. (3), стигна до заключението, че при новите предложени условия на употреба, препаратът от 6-фитаза, получена от Aspergillus niger (DSM 25770), има потенциал да бъде ефикасен при заявената минимална доза от 125 FTU/kg фураж при пилета за угояване и че това заключение може да бъде отнесено към пилетата, отглеждани за кокошки носачки/за разплод. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от 6-фитаза, получена от Aspergillus niger (DSM 25770), беше установено, че предвидените в член 5 от Регламент (ЕО) № 1831/2003 условия за издаване на разрешително са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Поради това Регламент за изпълнение (ЕС) 2018/338 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложението към Регламент за изпълнение (ЕС) 2018/338 в графа „Минимално съдържание“, отговаряща на пилета за угояване и пилета, отглеждани за кокошки носачки, „750 FTU“ се заменя с „125 FTU“
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 31 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2018/338 на Комисията от 7 март 2018 година за разрешаване на употребата на препарат от 6-фитаза, получена от Aspergillus niger (DSM 25770), като фуражна добавка за пилета за угояване, пилета, отглеждани за кокошки носачки, прасета за угояване, свине майки, видове свине с по-малко стопанско значение, отглеждани за угояване или за разплод, пуйки за угояване, пуйки, отглеждани за разплод, всички други видове птици (с изключение на птици носачки) и отбити прасенца (притежател на разрешението BASF SE) (Текст от значение за ЕИП.) (ОВ L 65, 8.3.2018 г., стр. 17)
         
            (3)  EFSA Journal (Бюлетин на ЕОБХ), 2019; 17(2):5607.